[{"text_idx": "#000000", "text": "Ankau\u0306 neesperantistoj helpis. La konkurso Vikipediaj pag\u0302oj volas fotojn 2020 havis miksitajn rezultojn."}, {"text_idx": "#000001", "text": "Nova konkurso allogis ankau\u0306 neesperantistojn al aldonado de plurmediaj\u0302oj al la Esperanta Vikipedio. En la jaro 2020 ni tamen organizis g\u0302in \u201ckun 1 mano malantau\u0306 la dorso\u201d, c\u0302ar ni ne povis inviti novulojn, kiujn ni komence plej celis. Tamen ni trejnis plurajn homojn kaj la (registrita) trejnado utilos ankau\u0306 estontece."}, {"text_idx": "#000002", "text": "Dum preskau\u0306 2 jardekoj, miloj da volontulaj kontribuantoj als\u0302utis jam pli ol 75 milionojn da plurmediaj\u0302oj al la Vikimedia Komunejo \u2013 la centra loko por dosieroj kiujn uzas c\u0302iuj Vikimediaj projektoj. Tiu c\u0302i grandega trezoro servas por ilustri scion en maniero, kiu estas neebla per simpla teksto. Ja, ne pro nenio oni diras, ke 1 foje vidi valoras 1 000 foje au\u0306di."}, {"text_idx": "#000003", "text": "Samtempe, multegaj artikoloj en Vikipedioj en pli ol 300 lingvoj prezentas nur tekston. Kaj atendas volontulon por aldoni ilustraj\u0302on. Krome, aldoni bildon, sonon au\u0306 videon al Vikipedia artikolo estas relative simpla \u2013 jam post 1 hora trejnado povas tuta novulo fari siajn utilajn kontribuojn."}, {"text_idx": "#000004", "text": "La internacia emblemo de la konkurso Vikipediaj pag\u0302oj volas fotojn"}, {"text_idx": "#000005", "text": "Ankau\u0306 tiaj c\u0302i konsideroj staris malantau\u0306 la konkurso Vikipediaj pag\u0302oj volas fotojn (Wikipedia Pages Wanting Photos, #WPWP). La konkurso okazis la unuan fojon en 2020 en pluraj lingvaj versioj de Vikipedio. Esperanto kaj Libera Scio volonte organizis la konkurson en la Esperanta Vikipedio kaj virtuale trejnis novajn Vikipediistojn dum MondaFest\u2019."}, {"text_idx": "#000007", "text": "La konkurso estis planita por Julio-Au\u0306gusto 2020 kaj la internacia teamo provizis premiojn por la plej aktivaj partoprenintoj en c\u0302iuj Vikipedioj kune. Tamen, baldau\u0306 aperis problemoj kaj organizantoj s\u0302ang\u0302is regulojn, evitante fres\u0302e registritajn uzantojn. Ni organizis la konkurson precipe por inviti novajn homojn al Vikipedio kaj lau\u0306 tio ankau\u0306 planis aferojn. En tia situacio, batalante \u201ckun 1 mano malantau\u0306 la dorso\u201d, ni ne povis plenumi nian c\u0302efan celon... Sed ni povis fari ion alian. La konkurso estis preparita, ni havis planitan trejnadon dum SES kaj IJK do ni dau\u0306rigis. Tamen, por ne kau\u0306zi konfuzon al novuloj, ni ilin ne vaste varbis, kaj ec\u0302 tiam atentigis pri ilia neeblo partopreni kiel konkursantoj ;-("}, {"text_idx": "#000008", "text": "Sed ni ja preparis ilin por kutima redaktado de Vikipedio, kaj por sekvajaraj konkursoj. Dum la unuaj retaj IJK (Internacia Junulara Kongreso) kaj SES (Somera Esperanto-Studado) niaj trejnistoj KuboF Hromoslav kaj Leandro Abraha\u0303o kune faris 1 rapidtrejnadon po evento kaj respondis demandojn. Registraj\u0302on de SES vi povas dau\u0306re spekti en nia artikolo Ilustru Vikipedion! Jes, vi!"}, {"text_idx": "#000010", "text": "En la 1-a jaro de la konkurso, en la Esperanta Vikipedio partprenis 11 uzantoj, kiuj sume redaktis 192 pag\u0302ojn."}, {"text_idx": "#000011", "text": "Dankon al c\u0302iu konkursinto, c\u0302ar c\u0302iu bildo, sono au\u0306 video en Vikipedio kiu helpas porti scion estas bona!"}, {"text_idx": "#000012", "text": "Aparte pripensinda estas, ke de la 11 partoprenintoj, nur 2 deklaras sin esperantistoj. Do, la konkurso allogis 9 novajn homojn, kiuj helpis ilustri nian Vikipedion, kio estas aparte mojosa!"}, {"text_idx": "#000013", "text": "La konkurso komencig\u0302is en 2020 kaj s\u0302ajnas, ke g\u0302i eventuale povus ig\u0302i tradicia. La jaro 2021 dau\u0306rigis la konkurson kaj partopreno en la Esperanta Vikipedio signife plialtig\u0302is. Pri la rezultoj ni informos baldau\u0306."}, {"text_idx": "#000014", "text": "Estus interese se estontece g\u0302i okazus ne nur c\u0302e vikipedio sed en pluraj vikimediaj projektoj iom malpli aktivaj. Tio iom revivigus ilin."}, {"text_idx": "#000016", "text": "Konservu miajn nomon, retpos\u0302tadreson kaj retejon en tiu c\u0302i retumilo por uzi kiam mi denove komentos."}, {"text_idx": "#000018", "text": "Vikipedio, pli ol enciklopedio (Germana Esperanto-Kongreso 2023)"}, {"text_idx": "#000019", "text": "Pri ni Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas.\nNi subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere.\nSe vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}, {"text_idx": "#000020", "text": "Imagu la mondon en kiu c\u0302iu unuopa homo povas partopreni en sumo de homara scio per kaj pri Esperanto \u2013 tian mondon ni kreas."}, {"text_idx": "#000021", "text": "Ni subtenas disvolvig\u0302on de Vikipedio kaj de g\u0302iaj frataj projektoj \u2013 en kaj pri Esperanto \u2013 per konkursoj, trejnadoj, partneradoj, varbado, kaj alimaniere."}, {"text_idx": "#000022", "text": "Se vi s\u0302atas tion, subtenu nian laboron kaj / au\u0306 membrig\u0302u! Kune ni helpos pli <3"}]